《次李巽伯韵》
宋代·刘子翚

蜡封泥印了不勤，索居十载常念群。
恋乡宁饮建溪水，怀友忽梦龟山云。
閒中意度不沾俗，老去词华全付君。
阿戎来归得新语，戏笔报谢非夸文。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。